Британска Америка е анахронистичен термин за описание на териториите под контрола на британската корона в днешна Северна Америка (включително Бермуда), Централна Америка, Карибските острови и Гаяна. Формално британските колонии в Северна Америка са известни като Британска Америка и Британски Западни Индии до 1776, когато Съединените американски щати обявяват своята независимост. След това Британска Северна Америка (или просто Канада) се използва за описване на остатъка от британските континентални северноамерикански владения. Терминът „Британска Северна Америка“ за пръв път се използва неформално през 1783, но е необичаен преди Доклада за работите на Британската Северна Америка (1839), наречен Дърамски доклад.